Зангӯлапӯпак

Зангӯлапӯпак, пӯпаки зангӯладор — як навъи ҷамолак, ашёи ороишии мӯй, ки ба кокулҳои бонувон бофта мешавад.

Зангӯлапӯпак асосан аз ришта омода ва дар нӯгаш зангӯлачаҳои махсус (тунукагӣ ё шишагӣ) часпонда мешавад. Мувофиқи маъхазҳои хаттӣ зангӯлапӯпак аз қадим маъмул буда, бештар барои оро додани мӯи духтарони хурдсол истифода мешуд. Дар баъзе минтақаҳо (мас., Самарқанду Панҷакент) ҷузви либоси арӯс буд. Ҳоло низ зангӯлапӯпакро ҳамчун воситаи ороиши мӯи духтарон истифода мебаранд.

 Эзоҳ 

 Адабиёт 

 Умарова З. История развития ювелирного искусства таджиков (V — начало ХХ вв.). Д., 2009;
 Мухтасари мероси маънавии тоҷикон. Д., 2016.

Гурӯҳ:Пӯшок